मेंबरशिप फीस बढ़ाई जा सकती है, CWC में इलेक्शन संभव; SC-ST का कोटा भी एजेंडे में
Congress Party Convention In Chhattisgarh Raipur Laetst News Updates; Focus on Funding-Ground Connection and Possible CWC Election हां, पार्टी में SC, ST और OBC को मेंबरशिप में 50% कोटा दिए जाने पर भी विचार किया जा रहा है
रायपुर में होने वाले अधिवेशन से पहले कांग्रेस में बड़े बदलावों की तैयारी की जा रही है। फोकस नेताओं और वर्कर्स के बीच कनेक्शन और पार्टी फडिंग पर है। कांग्रेस में मेंबरशिप फीस बढ़ाई जा सकती है और कांग्रेस वर्किंग कमेटी (CWC) के मेंबर्स के लिए चुनाव भी हो सकता है।
सवाल-जवाब में समझिए इन बदलावों को...
मेंबरशिप फीस कितनी बढ़ाई जा सकती है?
रिपोर्ट्स में सूत्रों के हवाले से बताया जा रहा है कि राज्य कांग्रेस कमेटी मेंबरशिप की फीस 1000 रुपए की जा सकती है। ये अभी 100 रुपए है। बढ़ी फीस में 400 रुपए डेवलपमेंट फीस और 300 पार्टी मैगजीन संदेश के लिए होंगे। ऑल इंडिया कांग्रेस कमेटी मेंबरशिप फीस 3000 हो सकती है। 5 साल तक मेंबर को 1000 रुपए डेवलपमेंट फीस देनी होगी।
मेंबरशिप फीस बढ़ाए जाने की वजह?
सूत्रों के मुताबिक, पार्टी लीडरशिप का मानना है कि फीस बढ़ने से वर्कर्स पार्टी के लिए ज्यादा जिम्मेदार होंगे। ऐसे वक्त में जब कांग्रेस फंड की समस्या से जूझ रही है, तब फीस बढ़ाने से मदद मिलेगी।
CWC इलेक्शन हुए तो प्रक्रिया क्या होगी, राहुल-प्रियंका पर कोई असर पड़ेगा?
CWC मेंबर्स के चुनाव का प्रस्ताव रखे जाने की तैयारी है। पूर्व पार्टी अध्यक्ष, पूर्व प्रधानमंत्री, लोकसभा और राज्यसभा में पार्टी के नेता, संसदीय दल के अध्यक्ष सीधे CWC के मेंबर्स चुन लिए जाएंगे। राहुल अध्यक्ष रह चुके हैं तो उनकी मेंबरशिप को लेकर संशय नहीं, लेकिन प्रियंका को चुनाव लड़ना होगा। पार्टी सूत्रों का कहना है कि अगर चुनाव हुए तो प्रियंका को बहुमत में वोट मिल जाएंगे।
मेंबरशिप और CWC के अलावा भी किसी बदलाव पर विचार किया जा रहा है?
हां, पार्टी में SC, ST और OBC को मेंबरशिप में 50% कोटा दिए जाने पर भी विचार किया जा रहा है। इसके अलावा 50 साल से कम उम्र वाले युवा चेहरों को बढ़ावा देने पर भी कांग्रेस का जोर है।
इन बदलावों की वजह क्या है?
इस साल 9 राज्यों में विधानसभा चुनाव हैं। अगले साल यानी 2024 में आम चुनाव है। पार्टी अभी से जरूरी बदलाव करना चाहती है। राहुल गांधी की भारत जोड़ो यात्रा के बाद इन बदलावों पर विचार किया जा रहा है। सूत्रों के मुताबिक, यात्रा के बाद राहुल गांधी का फोकस इसी बात पर है कि नेता अपने ग्राउंड वर्कर्स से और बेहतर तरीके से जुड़ें। नेताओं और कार्यकर्ता पार्टी को मजबूत करने में पहले से ज्यादा जोर लगाएं।
कांग्रेस पार्टी से जुड़ी ये खबर भी पढ़ें...
छत्तीसगढ़ में कांग्रेस अधिवेशन से पहले ED के छापे:कोयला घोटाले में 8 नेताओं पर कार्रवाई
छत्तीसगढ़ में सोमवार सुबह प्रवर्तन निदेशालय (ED) ने 6 कांग्रेस नेताओं के ठिकानों पर छापा मारा। इसमें विधायक और पार्टी पदाधिकारी शामिल हैं। एजेंसी ने कोयला लेवी घोटाले में कार्रवाई की है। छत्तीसगढ़ में 4 दिन बाद, यानी 24 फरवरी को कांग्रेस का अधिवेशन होना है। इसमें सोनिया गांधी और राहुल भी आएंगे। इससे पहले ED ने छापे मारे हैं। कांग्रेस ने कहा कि ये कार्रवाई अधिवेशन को डिस्टर्ब करने के लिए है। पूरी खबर यहां पढ़ें...